### Beslutningstema

Beslutning om placering af nedgravede affaldsøer i [adresse]

### Historik

I 2014 blev der etableret affaldsøer i en del af [adresse]. I forbindelse med vedtagelse af Affaldsplan 2021-2026 blev det besluttet, at området med affaldsøer i  [adresse] skal udvides. Herudover er der siden kommet krav om, at affald fra 2023 skal sorteres i 10 fraktioner.

### Sagsfremstilling

Forvaltningen og Tønder Forsyning har udarbejdet en plan for placering af affaldsøer i [adresse]. Planen angiver 6 steder til placering af affaldsøer. Placeringen af affaldsøerne er sket under hensyntagen til,

- at brugerne får kortest mulig og nem adgang til beholderne,

- at Forsyningen skal have mulighed for at tømme affaldsbeholderne,

- at beholderne kommer til at ligge på offentlig grund, og

- at der ikke er forhindrende kabel-/rørføring på placeringerne.

Forvaltningen anbefaler følgende placeringer:

* Palle Lauritsen, og skal betjene 116 husstande
* Allegade, og skal betjene 70 husstande
* Solsikkepladsen, og skal betjene 102 husstande
* Nørregade, og skal betjene 46 husstande
* Bag Den Røde Plads, og skal betjene 93 husstande
* Svinemærken, og skal betjene 63 husstande (afventer endelig accept fra grundejere)

Affaldsløsningen for [adresse] er præsenteret på et borgermøde på Vandrehjemmet, mandag den 27. februar 2023.

Et resume af drøftelserne er præsenteret for Midtby-udvalget(§17, stk. 4 - udvalg) på møde den 1. marts 2023.

Resumeet af drøftelserne er vedlagt som bilag (sidste slide i bilaget)

Forvaltningen vurderer ikke, at der i drøftelserne er forhold, som ændrer ved forudsætningen for placeringen af affaldsøerne.

For så vidt angår affaldsøen ved [adresse] er der modtaget en indsigelse fra foreningen, Tønders Kattehjælp. Det er forvaltningens vurdering, at indsigelsen kan imødegåes i forbindelse med placering af de enkelte beholdere i affaldsøen. Forvaltningen vil tage dialogen med foreningen og øvrige interesserede parter forud for den endelige placering af de enkelte beholdere. Foreningens indsigelse er vedlagt som bilag.

### Økonomi

[adresse] står for etablering af beholderne, samt tømning af beholderne.

### Fagchefen for Teknik og Miljø indstiller,

at placeringerne, jf. bilag 1, godkendes.

at Forvaltningen, forud for endelige placering af affaldsbeholderne i [adresse], tager dialog med Tønder Katteforening og andre interesserede parter om den endelige placering af affaldsbeholderne i affaldsøen på [adresse].

### Beslutning

Indstillingen godkendt.